Ariogalos karjeras

Ariogalos karjeras arba Plembergo karjeras – karjero tvenkinys Lietuvoje, Raseinių rajone, 3,5 km į šiaurės vakarus nuo Ariogalosmaps.lt duomenys. Susiformavo Dubysos upės slėnyje išeksploatuoto žvyro karjere prisipildžius vandens iš Dubysos upės 31,2 km nuo jos žiočių. Tvenkinio ilgis iš šiaurės vakarų į pietryčius – 1,8 km, plotis – iki 0,48 km. Yra 5 medžiais ir krūmais apaugusios salos (0,82 ha, 0,42 ha, 0,18 ha, 0,1 ha ir 0,09 ha). Altitudė 38,7 m. Rytinis ir vakarinis krantai aukšti. Į šiaurės vakarus už 20 m telkšo 3,5 ha karjero tvenkinys. Iš pietų prieina Barsukynės miškas. Aplink tvenkinį daugiausia auga medžiai ir krūmynai, tik vakarinėje pakrantėje auga sodas, įsikūrusi buvusio Plembergo dvaro sodyba ir Plembergo kaimas. Rytine pakrante nutiestas kelias , įsikūręs Noliečių kaimas. Žemiau tvenkinio prasideda Dubysos ichtiologinis draustinis.

 Šaltiniai 

Kategorija:Raseinių rajono tvenkiniai
Kategorija:Dubysa